ဆုခိုင်းတောင်

ဆုခိုင်းတောင် (皇海山, Sukai-san) သည် ဂျပန်နိုင်ငံတွင် တည်ရှိသည့် မီးတောင်တစ်ခု ဖြစ်သည်။ အရှိအိုတောင်များတွင် ပါဝင်ပြီး ဤတောင်၏ အမြင့်မှာ ၂၁၄၄ မီတာ (၇၀၃၄ ပေ) ဖြစ်သည်။ ဂွန်းမစီရင်စုရှိ နုမတမြို့နှင့် တိုချိဂိစီရင်စုရှိ နစ်ခိုးမြို့တို့၏ နယ်နိမိတ်ပေါ်တွင် တည်ရှိနေသည်။ ဆုခိုင်းတောင်သည် ကာလကြာမြင့်နေပြီဖြစ်သည့် မီးတောင်တစ်ခု ဖြစ်သော်လည်း လက်ရှိအချိန်တွင် တောင်တစ်ခုလုံးသည် သစ်တောများဖုံးလွှမ်းနေကာ မီးတောင်တစ်ခုဖြစ်သည်ဟူသည့် အသွင်အပြင်မျိုး မမြင်တွေ့ရတော့ပေ။

တောင်တက်လမ်းများ
ပုံမှန်တောင်တက်လမ်းသည် တိုချိဂိစီရင်စု၊ ဂင်ဇန်းဒိုင်းရ (銀山平, Ginzandaira) မှ စတင်သည်။ ထိုလမ်းမှတဆင့် ခိုရှင်းတောင် (庚申山, Kōshin-zan) နှင့် နိုခိုဂိရိတောင်  (鋸山, Nokogiri-yama) များသို့ ခရီးဆက်သည်။ ထိုတောင်များမှတဆင့် ဆုခိုင်းတောင်ထိပ်သို့ ရောက်ရှိသည်။ ထို့အပြင် ဆုခိုင်းတောင်သည် ဂွန်းမစီရင်စု၊ ဖုဒိုဆဝမှ တဆင့်လည်း တက်ရောက်နိုင်သည်။

တိုခချိဂိဘက်ခြမ်းမှ ခိုရှင်းတောင်နှင့် နိုခိုဂိရိတောင်များကို ဖြတ်ကျော်ကာ သွားရသည့် "နိုခိုဂိရိ" လမ်ကြောင်းသည် တောင်ထိပ် ၁၁ ခုကို ဖြတ်ကျော်ရမည် ဖြစ်သည်။ တောင်ထိပ် ၁၁ ခုနှင့် ခိုရှင်းတောင်ကို ဖြတ်ကျော်ခြင်း မပြုရဘဲ ကွေ့ပတ်သွားရသည့် လမ်းကြောင်းလည်း ရှိသည်။ ထိုတောင်တက်လမ်းသည် နိုခိုဂိရိတောင်တက်လမ်းနှင့် မချိတ်ဆက်မီ တောင်ဘက်သို့ ဦးတည်ပြီး (六林班峠) သို့ သွားရသည်။ အဲဒိုခေတ်ကာလတွင် ဘာသာရေးယုံကြည်မှုအရ ခိုရှင်း၊ နိုခိုဂိရိနှင့် ဆုခိုင်းတောင်များကို ကျင့်စဉ်တစ်ခုအနေဖြင့် ဆက်တိုက်တက်ရောက်ကြသည်လည်း ရှိခဲ့သည်။ ခိုရှင်းတောင်သို့ တက်ရသည့် လမ်းကြောင်းတွင် လှေကားများ ရှိပြီး နိုခိုဂိရိတောင်တက်လမ်းသည် အတက်အဆင်းလမ်း ဖြစ်သည်။ ချောက်ကမ်းပါးများတွင် ချိန်းကြိုးများကို တွယ်တက်ရသည့်နေရာများလည်း ရှိသည်။ ထိုလမ်းကြောင်းများသည် တောင်စတင်တက်သည့်သူများအတွက် သင့်လျော်မှုမရှိပေ။

တောင်တက်လမ်းစတင်ရာနေရာဖြစ်သည့် Ginzandaira တွင် အွန်းဆန်း (ရေပူစမ်း) များ ရှိသည်။ ထိုနေရာများတွင် တည်းခိုခြင်း၊ ရေချိုးခြင်းများ ပြုလုပ်နိုင်သည်။

ဂွန်းမဘက်ခြမ်း တွင် ရှိသည့် ပုဂ္ဂလိကပို့ဆောင်ရေးလမ်းကြောင်းအတွက် အသုံးပြုသည့် ဖုဒိုဆယလမ်းကြောင်း (Fudosawa route) ဘက်မှ တောင်ထိပ်သို့ အချိန်တိုအတွင်း တက်ရောက်နိုင်သည်။

တောင်ပေါ်တဲငယ်
ခိုရှင်းတောင်ထိပ်အနီးတွင် လူထိန်းသိမ်းခြင်းမရှိသည့် "ခိုရှင်းတဲငယ်"  (庚申山荘, kōshin-sansō) ရှိသည်။

တောင်ထိပ်နှင့် ပတ်ဝန်းကျင်နေရာများ
ခိုရှင်းတောင် (庚申山, Kōshin-zan)
ခဲဆမရုတောင် (袈裟丸山, Kesamaru-yama)

ပြင်ပလင့်များ

 Sukai San - Geological Survey of Japan

ကိုးကား

ကဏ္ဍ:ဂျပန်နိုင်ငံရှိ တောင်များ